**Levelezéssel kapcsolatos általános szabályok**

A fogvatartott a rendelkezési jogkor gyakorlójának, vagy a Bv. Intézet engedélye alapján hozzátartozóival, valamint az általa megjelölt személyekkel levelezhet, a levelek gyakorisága és terjedelme nem korlátozott.

A levelet a fogvatartott nevére és az intézet címére kell küldeni, a feladó megjelölésével.

**(fogvatartott neve, (nyilvántartási száma) Hajdú-Bihar Megyei Bv. Intézet, 4002 Debrecen pf:10.**

A **levél** írásos formában megjelenített, egyedi, személyes jellegű közlést, adatot, információt tartalmazó küldemény, amely postai úton **borítékban küldhető**. Levélként kezelendő a levelezőlap, a képes levelezőlap és a nyomtatvány is (például: könyv, katalógus, újság, folyóirat). **Minden ettől eltérő tartalommal érkező levélküldemény csomagnak minősül**. A hatóságokkal, nemzetközi szervezetekkel, valamint a védővel történő levelezés tartalmilag nem ellenőrizhető. Amennyiben azonban alapos indok merül fel, hogy a levél nem a megjelölt hatóságtól származik, vagy a hatóságnak szól, akkor kizárólag ennek azonosítására a levelet az intézet ellenőrzésre illetékes tagjainak a fogvatartott jelenlétében fel kell bontaniuk. A levelezés biztonsági szempontból ellenőrizhető. Amennyiben gyanú merül fel arra vonatkozóan, hogy a levélpapír, illetve a boríték bódító hatású készítményt, kábítószert tartalmaz, úgy kizárólag a levél másolata adható ki a fogvatartottnak. Az eredeti példány indokolt esetben átadásra kerül az illetékes nyomozóhatóság részére.

A levelek tartalmi szempontból ellenőrizhetőek. Ha a bv. intézet az általa tartalmilag ellenőrizhető levél tekintetében megállapítja, hogy az a fogvatartás biztonságát veszélyeztető adatot, információt vagy tárgyat tartalmaz, a levél nem továbbítható, a fogvatartottnak nem kézbesíthető.

A beérkező levelek kézbesítésre kerülnek a fogvatartott részére, a kimenő leveleket továbbítják a postára, mindkét esetben 48 órán belül. Ha a fogvatartott bármely okból nem jelenlévő az intézetben, a részére érkező hivatalos levelet 2 munkanapon belül utána küldjük.

Kérjük, a borítékot helyesen töltse ki! Például:

|  |
| --- |
| http://eshop.posta.hu/storefront/renderImage.image?imageName=/kepek/upload/2010-03/Belyegnap105.jpg&width=600&height=400&padding=0 Fa: Kapcsolattartó Lajos 2222 Budapest Virág u. 2.    Minta Ferenc (nyilvántartási szám) ………. (bv. intézet megnevezése) Mintaváros PF.: …….. XXXX |